BG Официален вестник на Европейския съюз C 188/22

Съобщение от френското правителство във връзка с Директива 94/22/ЕО на Европейския парламент и на Съвета от 30 май 1994 година относно условията за предоставяне и ползване на разрешения за проучване, изследване и производство на въглеводороди (1)

(Известие във връзка със заявлението за предоставяне на разрешение за проучване на находища на нефт и газ, наричано „Разрешение за Chéroy“)

(текст от значение за ЕИП)

2009/C 188/09

Със заявление от 4 март 2009 г. дружеството Lundin International със седалище на адрес Maclaunay 51210 Montmirail (Франция), поиска за срок от пет години разрешение за проучване на находища на нефт и газ, наречено „Разрешение за Chéroy“, на площ от около 871 квадратни километра, която обхваща част от департаментите Seine-et-Marne, Loiret и Yonne.

Периметърът, свързан с това разрешение, се състои от дъгите от меридиани и паралели, които свързват последователно точките, дефинирани по-долу чрез техните географски координати в гради (по Новата триангулачна мрежа на Франция (NTF); начален е парижкият меридиан):

Точки Географска дължина Географска ширина A 0,60° и.д. 53,80° с.ш. B 0,90° и.д. 53,80° с.ш. C 0,90° и.д. 53,40° с.ш. D 0,60 ° и.д. 53,40 ° с.ш. E 0,60° и.д. 53,50° с.ш. F 0,50° и.д. 53,50° с.ш. G 0,50° и.д. 53,60° с.ш. H 0,60° и.д. 53,60° с.ш.

Подаване на заявленията и критерии за предоставяне на разрешителното

Подателите на първоначалното и на конкурентните заявления трябва да отговарят на условията, определени в членове 4 и 5 от Указ № 2006-648 от 2 юни 2006 г. относно разрешителните за миннодобивни работи и за подземно складиране (Официален вестник на Френската република от 3 юни 2006 г.).

Заинтересованите дружества могат да подават конкурентни заявления в срок от 90 дни, считано от датата на публикуване на настоящото известие, според условията и реда, обобщени в „Avis relatif à l'obtention des titres miniers d'hydrocarbures en France“ („Известие относно придобиването на разрешителни за миннодобивни работи във Франция“), публикувано в Официален вестник на Европейските общности С 374 от 30 декември 1994 г., страница 11, и определени с Указ № 2006-648 относно разрешителните за миннодобивни работи и за подземно складиране. Конкурентните заявления се изпращат до министъра, отговарящ за минното дело, на посочения по-долу адрес.

Решенията относно първоначално постъпилото заявление и тези на конкурентите прилагат критериите за издаване на разрешителни за миннодобивни работи, определени в член 6 на споменатия указ и ще бъдат взети в срок най-късно до 25 март 2011 г.

Условия и изисквания относно упражняване на дейността и нейното прекратяване

Подателите на заявления се приканват да се отнесат за справка към членове 79 и 79.1 от Закона за минното дело (Code minier) и Указ № 2006-649 от 2 юни 2006 г. относно миннодобивните работи, подземното складиране и инспекцията по мините и подземното складиране, (Официален вестник на Френската република от 3 юни 2006 г.).

Допълнителна информация може да бъде получена от Ministère de l’écologie, de l’énergie, du développement durable et de l’aménagement du territoire, Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques, Bureau exploration production des hydrocarbures (Министерство на екологията, на енергетиката, устойчивото развитие и териториалното благоустройство, Главна дирекция „Енергетика и климат“, Дирекция „Енергетика“, Поддирекция „Сигурност на енергоснабдяването и нови енергийни продукти“, Служба по проучване и добив на полезни изкопаеми), Arche de La Défense 92055 La Défense Cedex, (тел. +33 140819525, факс +33 140819529).

Справки със споменатите по-горе законови и подзаконови разпоредби могат да се правят в Légifrance: http://www.legifrance.gouv.fr

(1) ОВ L 164, от 30.6.1994 г., стp. 3.